
Izvorni znanstveni rad 

U radu se navode i kritički predstavljaju dva pisma koje je u 
jeku narodnoga antimađarskog pokreta 1903. uputio 
istaknuti iseljenički djelatnik u SAD-u dr. Ante Biankini 
jednom od najpoznatijih dalmatinskih političara, dr. Anti 
Trumbiću. Pisma imaju povjerljiv značaj: Biankini traži od 
Trumbića instrukcije kako se ponašati u situaciji kada se kao 
odgovor na mađarski pritisak, u zemlji i iseljeništvu (na 
poticaj iz domovine), pojavljuju zahtjevi za različitim, pa i 
najradikalnijim, odgovorima. Rezultatom dopisivanja može 
se smatrati uspostavljeni suradnički odnos, koji će imati 
reperkusije na kasnija politička zbivanja, osobito za Prvoga 
svjetskog rata. Uz informacije i ocjene iz političke sfere, 
Biankini piše Trumbiću i o općenitom stanju hrvatske 
iseljeničke skupine u SAD-u. Osobito skreće pozornost na 
iseljenički socijalni položaj, stupanj integracije u američko 
društvo, organiziranost, mentalitet, političku kulturu, odnos 
prema domovini, stanje druge generacije, kod koje se 
zamjećuje proces asimilacije, a bavi se i predviđanjima hoće 
li se i koliko iseljenika vratiti u domovinu. To ovim 
dokumentima daje posebnu vrijednost i čini ih relevantnim 
za objavljivanje. 


Ljubomir Antić, B. Vukasa 16, 10000 Zagreb, Hrvatska. 
E-mail: ljubomir.anticazg.htnet.hr 


Epistolarna historiografija zauzima važno mjesto u povijesnoj 
znanosti. Kao prvorazredna povijesna vrela, pisma ponekad 
imaju presudnu ulogu u rekonstrukciji i ocjeni nekoga seg- 
menta povijesti. Zbog toga sam se odlučio prezentirati i oci- 
jeniti dva pisma koja je dr. Ante Biankini uputio iz Chicaga u 
Split dr. Anti Trumbiću 1903. godine. Historiografska vrijed- 

nost tih pisama jest u adresatu i adresantu, kao i u samom nji- 
hovom sadrzaju. Pisma se Cuvaju u Arhivskoj ostavStini Ante 
Trumbića u sveučilišnoj knjižnici u Splitu.! Pisana su rukopi- 
som, koji se zbog "doktorske" nečitkosti čitaju s priličnim na- 
porom. Pisma navodim gotovo u cijelosti, držeći se izvornika, 
jedino interveniram u neke pravopisne i gramatičke pogreške 
koje bi mogle omesti preglednost teksta te izostavljam nečitke 
riječi, na što skrećem pozornost u navodu. Procjenjujem da 
izostanak nečitkih riječi ni u jednom slučaju ne iskrivljuje 
sadržaj rečenice niti bitno ometa razumijevanje njezina smi- 
sla. Inače, očito je da se Biankini, intelektualac i novinar, nije 
osobito trudio da prilikom pisanja korektno oblikuje misli. Za 
njega je ovo pismo isključivo "radna verzija". 

Antu Irumbića nije potrebno posebno predstavljati. Dal- 
matinski je pravaš liberalne orijentacije. U vrijeme dopisiva- 
nja predsjednik je pravaškoga kluba u Dalmatinskom saboru 
i pokretač mnogih političkih akcija. Na pragu četrdesete godi- 
ne života (rođen u Splitu 1864. godine), Irumbić se upravo 
profilira u vodećega hrvatskog političara. 

Iz prvoga Biankinijevog pisma vidi se da mu je Trumbić 
na njega odgovorio, no to nam pismo nije dostupno, kao ni 
informacija je li Irumbić odgovorio na drugo Biankinijevo 
pismo. 

Tko je Ante Biankini? Rođen je u Starom Gradu na Hva- 
ru 1860. godine. Diplomirao je medicinu u Beču 1886. godine, 
a 1898. iselio se u SAD, živeći u Chicagu do smrti 1934. go- 
dine. Uz medicinsku praksu (kirurgija) bavio se i znanošću, i- 
stražujući na području kirurgije, eutanazije i ovisnosti. Djela- 
tan je u društvenom i političkom životu hrvatskih iseljenika u 
SAD-u. Svoja stajališta iznosio je u čikaškim iseljeničkim listo- 
vima (Hrvatska zastava, 1914.-1916. i Jugoslavenska zastava 1917. 
/18.), koje je sam izdavao, te u brojnim novinama u domovi- 
ni. Osobito je politički zauzet uoči i za 1. svjetskoga rata, zala- 
žući se za rušenje Austro-Ugarske Monarhije i stvaranje ju- 
žnoslavenske države. Izabran je za predsjednika Jugoslaven- 
skog narodnog odbora u SAD-u (Chicago, 1915.) te prvoga 
čovjeka Jugoslavenskog narodnog vijeća u Washingtonu (Pitts- 
burgh, 1916.). Zbog zauzetosti u jugoslavenskom iseljeničkom 
pokretu u SAD-u bio je, 1916. godine, kooptiran za člana Ju- 
goslavenskog odbora u Londonu. (U političkom životopisu An- 
te Biankinija važno je spomenuti da je bio mlađi brat Jurja Bian- 
kinija, svećenika, dugogodišnjeg urednika utjecajnoga zadar- 
skog Narodnog lista te aktivnoga političara u Austro-Ugarskoj 
i prvoj jugoslavenskoj državi.) 

Prvo pismo Trumbiću Biankini je poslao iz Chicaga 12. 
srpnja 1903. godine. Sadržaj pisma je politički, no vidi se da je 
riječ o dopisivanju poznanika. O tome ponešto govori uvod- 
na rečenica: 

Baš vlaška godina, duga koliko grčka olimpijada da Ti ne- 
ma traga ni glasa o meni; u to doba Tebi narasla i djeca? a 
ja u zemlji slobode počeo stasati — no ostavimo tu jadikov- 
ku i hodimo na stvar. 


Povod pismu je antimađarski narodni pokret, koji se u to 
vrijeme bio razmahao u Hrvatskoj. O čemu se radilo? 

Od hrvatsko-ugarske nagodbe 1868. godine Hrvati iska- 
zuju nezadovoljstvo položajem u zajednici s Mađarima. Ono 
eskalira 1903. godine, kada se skupštinskim pokretom poku- 
šava popraviti stanje, osobito na polju financija. Zastrašen po- 
četnim uspjehom, ban Karoly Khuen-Héderváry zabranjuje 
skupštine, nakon čega se nakupljeno narodno nezadovoljstvo 
pretvara u stihijske nemire. Oni su se osobito razmahali na- 
kon krvoprolića u Zaprešiću na početku travnja, kada su žan- 
dari zapucali na seljake koji su skinuli mađarsku zastavu sa 
željezničke postaje. Nakon toga pokret se širi po cijeloj ban- 
skoj Hrvatskoj. Narod spontano napada sve ono što ga pod- 
sjeća na mađarsku dominaciju: razbija prozore omraženih 
madarona, tjera mađarske činovnike iz ureda, pali mađarske 
zastave i Khuenove slike, a osobito se okomljuje na željeznice, 
razbijajući mađarske natpise kao simbole mađarizacije te ru- 
šeći telegrafske stupove i oštećujući zgrade. Režim je pokret gu- 
šio vojskom, prijekim sudovima, punjenjem tamnica... Pre- 
pušten sam sebi, jer se oporba nije znala niti usudila staviti na 
njegovo čelo, pokret zamire s početka kolovoza. Jedna od nje- 
govih trajnih zasluga jest što je privukao pozornost europske 
javnosti, koja se prvi put snažnije zainteresirala za hrvatski 
problem u Monarhiji. U pokret se uključilo i hrvatsko iseljeni- 
štvo — mlado i dinamično na početku velikoga iseljeničkog va- 
la, koji će potrajati do Prvoga svjetskog rata — koje pruža poli- 
tičku, moralnu i materijalnu pomoć ugroženom narodu u do- 
movini, kao i onim političkim snagama koje je prepoznavalo 
kao zastupnike istinskih nacionalnih interesa.? 

O tome Biankini piše Trumbiću: 


Da mi pratimo amo razvoj razvoj političkih odnošaja u Hr- 
vatskoj svakom žilicom našeg srdca i to baš potenciranim 
čuvstvom jer daleko od iste i jer potlačena u borbi za ob- 
stanak. Ti ćeš nam vjerovati. 

K nama dolaze svakojaki glasovi koje kontrolirati ne mo- 
žemo, a nemoguć bolje, hoćemo za sada da razvijemo na- 
šu djelatnost držeći budan narod i kupeći milodare za do- 
sada stradalu braću. 


U pismima Biankini pretresa dvije teme: stanje hrvatskog 
iseljeništva u SAD-u (demografsko, socijalno...) te političke 
odnose u iseljeništvu, s osobitim obzirom na njihovu vezu s 
domovinskim prilikama. Uočavajući bujanje hrvatskog iselje- 
ništva u SAD-u, on kao i mnogi drugi u to vrijeme pokušava 
procijeniti što to znači za nacionalne, osobito političke, interese. 

Žalibože mi toga do danas opazili nismo ter vidimo da smo 
malko ili ništa obaviješteni međusobno, osobito o pravcu, 
teku i razvoju naše hrvatske sadašnje politike. 

Doista ni amo o jednoj ozbiljnoj političkoj organizaciji nije 
bilo govora, jer trvenja i osobnosti uz neuki narod prevla- 
dali svukud. 

Ali usljed spojitbe oporbe,# te osobito usljed narodnog kr- 
vavog preokreta koji nas je zadivio, stali i mi raditi te oku- 
pljati sile za spas domovine i njezin politički preporod. 


Očekujući za to pomoć iz domovine- zbog čega se i 
obraća Irumbiću — Biankini u nastavku daje sažet prikaz poli- 
tičkoga stanja u najznačajnijim središtima hrvatskih iseljeni- 
ka u SAD-u. U njemu nalazimo važne informacije o mentali- 
tetu, političkoj kulturi, socijalnoj raslojenosti, društvenoj or- 
ganiziranosti, trenutačnom stanju adaptacije... hrvatskih ise- 
ljenika u SAD-u na početku XX. stoljeća. 


U Americi su sada 3 centruma naše inteligencije, dakle tri 
točke rada za hrvatstvo. Allegheny u Pennsylvaniji, New 
York u istoimenoj državi i Chicago u Illinoisu. 
1) Allegheny je sjedište N./arodne/ H./rvatske/ Zajednice,5 
sa najvećim brojem doseljenika iz Hrvatske, uz nekoliko 
rodoljubnih Zupnika i nesložne jer neizkusne inteligenci- 
je. Narod je jako zaostao i brzo poprima tuđe zle navike. 
Zajednica je osiguravajuće društvo na narodnom temelju 
imade fond od kakovih 30.000$.6 
Sve borbe inteligencije idu za tim da se uzdrži prevlast i 
gospodstvo nad Zajednicom. 
2) U New Yorku izlazi dnevnik pod imenom N/arodni/ List, 
vlastništvo nekog Zotti-a iz Kotora.” On imade banku i a- 
genturu za putnike, te i on se htio dočepati Zajednice; o- 
datle one jalove i dosadne borbe. 
Cielo je njegovo poduzeće affarizam koji dobro nosi, a jer 
se amo sve dobrom reklamom postići može, maskira cjelu 
stvar pod cimerom veliko-hrvatskog patriotizma i posao ide! 
Kolonija N. Yorska dosta je velika ali sastoji od Slavena, Au- 
strijaka-Autonomaša, Istrana i Slavo-Dalmata.8 
I mi u Chicago, dakako imali smo naših borba, ali te su bile 
više mjestne, te su hvala Bogu i prestale. 
3) Ovdašnja kolonija doista raštrkana broji kakovih 10 hi- 
ljada ljudi i ta zastupa zbilja veliku Hrvatsku i sve njezine 
manjkavosti en miniature — od svukud nas ima. Narod je 
dosta sviestan, ter uz energični rad i samopriegor dalo bi 
se od istog nešto izklesat. 
Vođe inteligencije su uz župnika Grškovića? istarskog Hr- 
vata i Gjuro Mamek" social-demokrat iz Karlovca te sišča- 
708 ni A. C. Janković i moja malenkost. 

A. C. Jankovié izvrstan je poznavalac amerikanskih okol- 
nosti, tehnički menažer a la Morpurgo!! za svako poduze- 
će a uz to glavni blagajnik N. H. Zajednice. 

O mojoj malenkosti, predpostavljajuć da ju poznaješ, ne- 
ću govoriti. 

Pokazalo se sada prilikom nemira u Hrvatskoj da su te slo- 
žne sile kadre prednjačiti svim ostalima i glede umnih spo- 
sobnosti i glede volje za rad, te bez hvalisanja možemo reći 
da Chicago danas vodi cjelu akciju i daje impuls u svim 
narodnim pitanjima. 


U nastavku pisma Biankini najavljuje što oni u Chicagu 
namjeravaju učiniti na društvenom polju i time zadržati vod- 
stvo među hrvatskim naseljima u SAD-u. 


Chicago hoće da radi i dalje bez obzira na desno ili lievo u 
korist hrvatskoj stvari, ter hoće: 

a) da podigne sviest i strašno izostalu izobrazbu narodnu 
b) da provede jednu sveobću organizaciju u zemlji 

c) da stvori list koji će imati pristupa u domovini i koji će 
raditi suglasno sa Hrv. strankom prava 

d) da sakupljene milodare od prilike kakovih 5 hiljada 
dolara do sada = (25 hiljada Kruna) namjeni escluzivno u- 
nesrećenoj siročadi, udovicam, braći stradaloj, inteligenci- 
ji upropašćenoj, djacim protjeranim... stavljajuć ih na raz- 
položenje vašem eksekutivnom odboru.12 


Hrvati iz Chicaga imaju i veće ambicije. Kao i mnoge dru- 
ge iseljeničke skupine u to vrijeme, oni žele izravno interveni- 
rati u domovinsku politiku. U tu svrhu namjeravaju utemeljiti: 


pomoću Hrv. N. Zajednice jedan fond od kakovih 50.000 
Kruna za nastajuće izbore u Hrvatskoj eda jedamput pre- 
stane ta sramota da hrvatski narod šalje u Sabor onakovu 
većinu, koja mu nieće sve i prodaje domovinu. 

Taj novac bi se imao izručiti po odaslanoj osobi jednom 
osobitom odboru te uložiti novčani fond na jednu banku 
kao dar američkih Hrvata, uvažujući istodobno sve nji- 
hove izražene želje. 

Ovu zadnju točku zagovaraju Chicažani, a zagovarati će 
ju i kao službeni odaslanici mislim dojduće nedjelje pod- 
predsjedmnik Mamek i blagajnik Janković. 


U nastavku Biankini piše o jednom zanimljivom razmi- 
šljanju koje se u to vrijeme, pod dojmom narodnoga pokreta 
u domovini, pojavilo u nekim drugim useljeničkim sredina- 
709 ma u SAD-u. 

Ali u Allegheny i Pittsburghu obstoji druga struja ljudi po- 
liticki nezrelih i /jedna necitka rijec/ dakle koji naginju na 
osnivanje nove domovine u Americi ter koji bi htjeli, ne ra- 
čunajuć okolnostim i faktorim obstojećim, da se čitav sa- 
brani novac pak i onaj što bi morala darovati Zajednica, 
pokloni uz uvjet da se nabavi oružja, dinamita etc. t.j. da 
se podigne ustanak u Hrvatskoj. 

Toj njihovoj ideji nemalo je doprinio Sirovatka sa bomba- 
stičnim pismim iz Svajčarske i Mletaka, a istom se je pri- 
družio mislim i pjesnik Tresić uz pjesnika novinarstva A. 
Jakića. 

Mi pače očekujemo od dana na dan Sirovatku amo. 
Sirovatka može biti zaslužan za raznijem djelatnosti i o- 
sobnu samozataju, ali ne znamo kako on dolazi da govori 
u ime naroda i da nam poput Napoleona razvija bojne 
osnove. 

Mi sa glavnim štabom u Hrvatskoj nemamo i nemogosmo 
imati doista drugih sveza ali obzirom da ste Vi preuzeli ek- 
sekutivni dio akcije, molimo Vas, pouzdajuć se u Vaše ro- 
doljublje, da nam čisto i bistro javite, vladanja radi, šta je 
na stvari; križa /?/ li nam Sirovatka naše osnove koje Vama 
idu samo u prilog, a onda ne ostaje drugo već otresti ga se 
i desavuirati ga javno jer inače on mrči posao i kompromi- 
tira cjelu stranku. 


Biankini ovdje informira Trumbića o nečemu čija je poza- 
dina ovome dobro poznata. Naime, Sirovatkin nastup prema 
iseljeništvu vjerojatno je rezultat dogovora postignutog na taj- 
nom sastanku u Veneciji (vjerojatno) 31. svibnja 1903. godine, 
kojemu je prisustvovao i Trumbić (Lovrenčić, 1972., 194-195). 
Sastanak na kojem su uz Trumbića bili Hinko Sirovatka (kao 
vođa Hrvatskog radničkog saveza), Frano Supilo te pjesnici 
djelatni u politici Ante Tresić Pavičić i Rikard Katalinić Jeretov, 
Milan Marjanović te neki drugi, imao je karakter dogovora 
kako da se dobije inozemna pomoć hrvatskoj politici. Histo- 
riografija dosad nije utvrdila o čemu se sve raspravljalo na 
tom sastanku, pa ne znamo odgovara li Sirovatkino "raspalji- 
vanje" iseljenika raspravi i zaključcima ili tek ozračju skupa, 
za koje se može pretpostaviti da je bilo užareno. U svakom 
slučaju sam je skup ovlastio Sirovatku da otputuje među ise- 
ljenike u SAD s ciljem da ih poveže i organizira kako bi učin- 
kovitije mogli politički i materijalno pomoći domovini. 

Informacije o oružju, ustanku, "bojnim osnovama", "glavnom 
štabu"... zbunjuju Biankinija te traži objašnjenje od Trumbića. 

Zato Tebe ja baš molim obzirom na zaključke koji se imadu 

staviti i to čim prije, te obzirom da ćemo mi u Chicagu i- 

mati dne 16. augusta veliki sastanak i demonstraciju zbog 

pada Hedervary-a; da meni izvoliš odmah čim primiš ovo 
pismo odgovoriti što je na stvari, te da ja i moji drugovi 
budemo mogli na temelju tvojeg izvješća stupiti pred na- 

rod dotično eks. Odbor ter mu raztumačiti svaku i poprimi- 
ti /jedna riječ nečitka/ odluke za upraviti sa preostalom svo- 
tom novca, koja će se bez dvojbe uz dobru agitaciju po- 
većati znatno do tada. 

Tvoje će pismo prama ovim informacijama sastavljeno u- 
plivati i na zaključke Zajednice, koja će od tada birati i 
odaslati na ugovoreno mjesto svoje odaslanike. 

Ovoliko sam našao shodno dojaviti u korist sveobće hr- 
vatske stvari, kojoj si se Ti požrtvovno posvetio i koja nam 
svima jednako na srdcu leži. 

Čekam dakle odgovora i to odma. 

Pozdrav svim starim prijateljem i otačbenikom, sa strane 
moje i ovdašnjih prijatelja. em 
Dr. Biankini!? 

Drugo pismo Biankini je uputio Trumbiću iz Chicaga 10. li- 
stopada 1903. godine.!+ Iz njega se jasno razabire da mu je Trum- 
bić odgovorio na prvo pismo. Štoviše, radilo se o "dugom i is- 
crpljivom izvješću". Također saznajemo da mu je Trumbić u 
međuvremenu poslao "brzojavni pozdrav za skupštinu" /N. 
H. Zajednice, op. Lj. A/ 16. kolovoza. Zadovoljan odgovorom, 
Biankini piše Trumbiću: 

Tvoje pismo mi je razjasnilo više od jedne nedokučive taj- 

ne te nekoje pojmove zagonetne koji se zbiše preko ocea- 

na /u domovini, op. LJ. A/ a nađoše odziva amo. 


Time je ova korespondencija poprimila tajni karakter, a što 
se razabire iz sljedećega pasusa Biankinijeva pisma: 


Obzirom da je Gršković Frankovac a la Don Ivo Prodan,!5 
C. A. Janković, supilovac, Mamek domovinaš etc, tvoje iz- 
vješće držao sam za sebe, ter sam samo nekoje stavke pi- 
sma citirao /jedna nečitka riječ/ bez pokazati pisma. 


U nastavku Biankini opisuje političko stanje u iseljenič- 
kim naseljima. S obzirom na način kako prelazi na tu temu, 
stječe se dojam da odgovara na upite iz Trumbićeva pisma. Bian- 
kini piše: 

New York je anti Frank; Allegheny-a se djeli na obzoraše, 

domovinaše, realiste i panslaviste, te mađarone (Dr. Ko- 

vačević rođak velikog župana) i Bosance (popovi ex fratri 

iz Bosne Rajić — Lauš) onda struja jugoslavenska — socija- 

listička i panruska. 

Oni svi pako prisižu na hrvatsko državno pravo, hoće revo- 

luciju za postaviti na nogam veliku Hrvatsku, hoće ski- 

nuće dinastije Habsburgovaca, uništenje Niemaca, Mađa- 

ra i Srba a k tome da se svi Hrvati u Americi u ime prosvje- 

da i /jedna nečitka riječ — možda trbuha/ naturaliziraju t. j. po- 

stanu Amerikanci. 


Budući da je ovo pismo smirilo Biankinija, možemo pret- 
postaviti ili da je Sirovatka dramatizirao na svoju ruku ili da 

je Trumbić relativizirao radikalizam koji je zacijelo dominirao 
na venecijanskom tajnom sastanku. Uostalom, poznavajući Trum- 
bićev politički habitus, teško je pretpostaviti da bi on pristao 
na formalne zaključke koji bi rješenje hrvatskoga problema 
tražili u oružanom ustanku. Uzavrele strasti sa sastanka i u 
Hrvatskoj onoga vremena općenito Trumbić je Biankiniju pri- 
kazao vjerojatno kao stanje kaosa u kojem se roje svakakve 
ideje, pa i one o ustanku. Stoga mu ovaj odgovara: 


Tješi se dakle, pobratime stari, da ako je chaosa kod vas, 
amo imade bezglavlja i smušenjaštva na pretek; a zrak 
zemlje i duh slobode gdje svaki hoće da je nešto i svaki 
hoće da brblja, kao da ide u prilog raztrovanosti, zavisti, 
mržnji što je neuki narod ponio sobom iz domovine. 
Psihologično promatrajuć narod, vidiš u njemu dvie vrline 
nad svim ostalim: moralni kapital i odanost svojoj rodnoj 
grudi; fizično jak i krepak u odlučnom času nedostatak 
nauke i znanja uzrokom je da će se zanieti za sve i svako- 
ga koji na njegovu neizkvarenu dušu upliva. 

A baš ovi /jedna nečitka rijec/ i /vjerojatno/ nostromi!* koji su 
se od prije amo doselili kao piskari, žurnalisti, agenti a i 
neki veleučeni, drže narod i vode ga po svojem ćeifu, iz- 
rabljivajući ga za se. 

Nema dvojbe da je narod po jeziku, krvi i vjeri ostao jedan 
te isti; ali je razna kultura, uplivi susjedstva, razne vlade, 
uzgoj svećeništva i upliv soldateške tuđe ostavio traga i 
mana koje za iztrjebiti hoće se vremena, jedinstvenosti 
vlade, škole, kulture eda u odlučnom času se separatizam 
i regionalizam podneblja, granica pokrajina te grada i sela 
nadvlada. 

Dočim se primorac, dalmatinac etc. odlikuje nestalnošću, 
neupućenjem, krivom shvaćanju političkog pravca u obće, 
pače ostanci stare taljanštine šire ideje pravog Dalmatinca 
ili Krsti¢a,!” pak i austrijanštine, sa druge se strane tjera 
politika stolo-ravnateljstva na veliko, ter bi svako htio kad 
nije mogao kod kuće da postane pa makar na polu ame- 
rikanske politike, velikim političarom. 

Dočim su prvi indiferentni i škrti, drugi su trošni i podaju 
se rado piću odakle izvor toliko svađa, nemorala i razuz- 
danosti. 


U nastavku Biankini se nakratko udaljuje od politike, raz- 
laže o integraciji doseljenih Hrvata u američko društvo te a- 
merikanizaciji naraštaja rođenog u Americi. 


Amerikanci pružaju tako rečenu slobodu kod pjanduranja 
i orgija kod plesova i parada odatle se narod zanese za no- 
vo što nije kod kuće imao. 

Narod amo bolje zaslužuje te bolje i raskošnije živi i to od 
plate do plate; prama tome veće potribe i luksuz a suraz- 
mjerno rastu i djeca - Kad se djeca udome i ponarastu a 
kad otac postara, onda nitko više ne misli za domovinu, po 
onoj ubi patri ibi bene- . 

Skole i ambient prave sve ostalo, ter tako druga generaci- 
ja najbolji je kontingent za amerikansku narodnost. 

U ovome leži pogibelj sadašnje i ovakove imigracije; larma 
i pjeva o domovini za prvo vrieme, kad ga obitelj pritisne 
i kad se udomi 75% je izgubljeno za mater domovinu. 

A Bogu je plakati da će toliko i zdrava i čila naroda pasti u 
tuđe ruke; jer tko sa jednog tko sa drugog malo će ih se 
sretno ili konačno u staru postojbinu vratiti, vjeruj meni.!8 
Ja sam još prije 5 godina upozorio ljude u Zagrebu, ali od 
tome mukaet. 


Vrativši se opet na polje politike, Biankini piše: 


Da u narodu imade još zdrave klice i materijala izvrstna za 
borbu dokazali su i zadnji događaji, ter odziv i saučešće 
amo. U tom pogledu nema dvojbe rat na Mađara bilo bi 
još jedno sredstvo da bi se veliki dio naroda da zaintere- 
sirati za povratak u domovinu. 

Ta žica ili ta usisana narodna mržnja uvijek je budna, na 
istu se može u svako doba apelirati; ona ugasnuti neće. 
Drugo je pitanje naše istrošene, kržljave inteligencije koja 
se je nekoliko nečitljivih riječi/ u ruke tuđina. 

I ja sam s tobom da su sve ove istrošene lumbarde odigrale 
svoju ulogu, ter su samo na putu zdravom i narodnom 
razvoju političkog našeg života, pa ma dje one bile i kako 
se krstile u redovim sadašnje opozicije u Zagrebu. 

Sreća da će ih mladi naraštaj pokopati čim prije, ali tute se 
hoće borbe i jada, a svietski događaji hoće sloge, pripreme 
i odvažnosti. 

Mene veseli da ste vi na vrieme mislili tu potrebu te da ste 
prenieli središte akcije u Splitu dje je više poleta i šireg 
shvaćanja uz srdce junačko i zdrelosti političke. Samo da- 
lje i da bog /jedna nejasna riječ/. 

Već su počele dolaziti amo glasine i pisma da se prinosi ne 
šalju austrijancem!? već samo u Zagreb; bilo je i nekojih u 
našem odboru za to ali valja reći pravo svi pak i Don Niko 
Gršković koji pripoznaje kukavnu ulogu stranke /nekoliko 
nečitkih riječi/ u sabornici za borbu kad je narod svoju krv 
prolivao -, svi smo bili da se novac šalje na tvoju adresu u 
Splitu. 

Dakle prošle nedjelje držali smo sjednicu Chicažke Na- 
rodne Obrane, po izvješću blagajnika sakupljeno je svega 
što od pojedinaca što od odsjeka Zajednice 7722 dollara. 
Tebi je odmah odposlano chekom bankovnim svota od 
8439 kruna kojom je vlastna bila zazpolagati Chicažka Na- 
rodna Obrana. 

Još preostaje kakovih 7 000 koje će također biti otposlane 
na tvoju adresu a to po nalogu predsjednika Zajednice iz 
Allegheny-a jer kako si dobro shvatio Janković je blagajnik 
chicažkog odbora i N. H. Z. u Allegheny-u isti stanuje u 
Chicago. 

Sa tim se je narodna obrana chicaška raspustila i pretvorila 
u Hrvatski savez za državu Illinois i to kao početak osnut- 
ka za cijelu zemlju sa istima ljudima kao N. Obrana.20 

Konačan račun biti će poslan i tiskan na /jedna riječ ne- 
čitka/; molim te da o tome bude spomena u novinam jer su 
ljudi jako tašti te ih valja svih a osobito Chicaški odbor 
pohvaliti; isto ti piši uz potvrdu na A. C. Jankovića ili na 
mene liepo zahvaljujuć se narodu, moleć da mu se to pro- 
čita i /jedna riječ nečitka/ da ga vam (Odboru splitskom) ne 
uzkrati podporu za u buduće. 

Sa velikom diplomacijom i popuštanjem zadobili smo glav- 
ni odbor N. H. Z. da se i on odluči za jednu podporu, rek 
/?/ da se je odlučilo za sada poslati na odbor splitski 5000 
talira ili 25.000 Kruna, to bi bilo za osnutak onog narodnog 
fonda o kojem sam ti govorio; ako nam oni o tome ne bi 
ništa javili upravite po uviđavnosti, po svoj prilici da neće 
poslati osobe tamo — Taj novac može već tamo za jedno 30 
— 40 dana. 

Napišite lukavo, fino i diplomatski pismo na Petra Pavlin- 
ca glavnog predsjednika N. H. Zajednice u Allegheny (biv- 
ši opančar kod kuće, amo politikaš i predsjednik su 500 $ 
plaće) pak uložite kao I. isu /od hise = udio, kvota, op Lj. A./ 
dostavljen novac, tako će te ih prisilovati da svake godine 
razpišu jedan namet /nekoliko nečitkih riječi/ na svakog Za- 
jedničara i to je svake godine svota novca. 

Recite im jer su neizmjerno tašti, da su veliki i pametni 
ljudi te da će ih domovina ubrojiti u svoje velike do- 
bročinitelje; pohvali njihov rad i veliku organizaciju (valja 
reći najveću hrvatsku na svietu) — Suviše recite da će te si 
držati svojom dužnošću obavjestiti o svakom pokretu u 
Domovini glavnog predsjednika /ostatak rečenice nečitak/. 
Uložite ovaj novac (25.000 Kruna) i ono što će eventualno 
još stići pod imenom = Dar Narodne hrv. Zajednice u 
Allegheny pod predsjedništvom Petra Pavlinca (biti će 
valjda opet predsjednikom) poklonjen odboru u Splitu za 
narodne potrebe dana t. i tog. 

Po svoj prilici morat ćemo za to mi Chicažani uzeti sve gri- 
ehe uprave Zajednice i /jedna riječ nečitka/ batine sa strane 
Zotti-a i Alleghenskog političkog kluba, ništa za to; nikad 
bolje nagrađeno političko dobro djelo kao za ovu svetu 
stvar. 

Hinko Sirovatka mjesto da nas je organizirao strašno je 
razplamtio strasti svojim dolaskom. 

Zotti je htio biti predsjednikom Hrvatskog saveza a poma- 
gao mu je neki /jedna nečitka riječ/ Dr. Pavelić i to za to da 
se njegova parobrodarska tvrtka okoristi, drugo da on kod 
dojdućih izbora predsjednika dobije bakšiš za demokrat- 
ske hrvatske glasove koji bi on svojim uplivom odveo do- 
tičnoj stranci. 

I to bi bio /jedna — vjerojatno francuska — riječ nečitka/ od 
nekoliko hiljada dollara. Zato i naš delegat Gršković u N. 
York kao i /jedna riječ — osobno ime (?) nečitka/ bili su za to: 
New-Yorkam delendam esse. 

Iz zahvalnosti predsjednik se je Zajednice približio nama 
kao alleircima, a zagovorom Mameka odlučilo se da će 
glavni odbor glasovati gori rečenu svotu i odposlati svoje- 
dobno na tebe. 

Sirovatka je bez posla a drzi se Allegheny; N. List Zottiev 
silno navaljuje ali se on dosta čedno drži do sada. 

Jedan je odbornik rekao kad je čuo da dolaze Tresić i Ra- 
dic?! iz domovine: lahko je da dođu ali težko će biti riešiti 
se te gospode. 

Dokazalo se je dakle da je Alleghenski odbor sve što je bio 
sakupio 500 talira poslao svojedobno Sirovatki u Ljublja- 
nu, te da je on sa tim novcem došao amo a Tresić otišao u 
Pariz, a nastradalim od toga niti novca. Kašnje narod u 
Allegheny dje ga imade do 80 hiljada nije htio dati ni 
centa; ter je sve ostalo na Chicažki odbor, tu je grad Chi- 
cago po sebi dao 2000 $ (dolara). 

Kad se je Alleghensky odbor blamirao onda je htio da mi 
ne šaljemo vam novac, tu su htjeli učiniti sve /.../ za pokri- 
ti deficit i sramotu, kad to nije /jedna nečitka riječ/ onda udri 
po nami- 

Ovo ti je slika napravljena amo — glavno je u ovome da je 
ipak nešto učinjeno za stvar; a to je utješljivo. 

Pozdrav svim odborašem u Splitu, nek rade /.../ na njima 
je red, a vremena ozbiljna — Tebi želim liepo zdravlje ter 
podpuni uspjeh tvojeg /nečitki medicinski izraz/ ne želudcu 
od Karlovih Vara.22 

Piši jer rado čujem što se zbiva na te naše strane; a Split je 
tako blizu mojemu Starigradu pak vas svih redom često u 
duhu vidim pred očima kao stare znance i prijatelje. Moja 
te supruga Zlata liepo pozdravlja i rado spominje; oprosti 
ako me je kronologija izdala te sam te ubrojio među ože- 
njene. 

Dakle šaku ruke i hrvatski pozdrav od odanog ti prijatelja 


Dr. A. Biankini 


Eventualni nastavak ovoga dopisivanja nije mi poznat. Si- 
gurno je da su Biankini i Trumbić nastavili svoj politički put 
po istom kolosijeku. Trumbić je vjerojatno već u vrijeme ovo- 
ga dopisivanja razmišljao o politici novog kursa, koju će pro- 
movirati 1905. godine, dok će se Biankini profilirati u vodećega 
političara jugoslavenske orijentacije u hrvatskom iseljeništvu. 


1 Registarska oznaka dokumenta je 402/3. 


2 Biankinijeva informacija o Trumbićevoj djeci je netočna. Trumbić 
tada još nije u braku, a ni u kasnijem braku nije imao djece. Zbog ove 
nespretnosti Biankini se ispričava Trumbiću na kraju drugoga pisma. 


3 U povodu stote obljetnice pokreta, 2003. godine u Zagrebu je o- 
držan znanstveni skup o toj temi. U pripremi je zbornik referata s 
toga skupa. 


4 Misli na ujedinjenje oporbe, koja je 1902. počela stvarati tzv. Koali- 
ranu opoziciju ili Hrvatsku opoziciju. 


5 Narodna hrvatska zajednica kao potporna iseljenička udruga ute- 
meljena je 1894. godine u Allegehenyju. Od 1926. godine do danas 
djeluje pod imenom Hrvatska bratska zajednica, a sjedište joj je u 
Pittsburghu. 

6 Neki čitatelj pisma, možda Trumbić, ovdje je dopisao "= 15.000 K", 
što znači tadašnju vrijednost austrijskih kruna. 

7 Franjo Zotti je iznimna pojava u hrvatskom iseljeništvu. Osim Na- 
rodnog lista, posjedovao je i više drugih novina te banke i parobro- 
darske agencije. Jedno vrijeme kontrolirao je i Narodnu hrvatsku 
zajednicu, kojoj je predsjedao od 1906. do 1908. Njegov bankrot 
1908. oštetio je mnoge hrvatske štediše. To je izazvalo velik skandal, 
pozadina kojega nikad nije do kraja rasvijetljena. Zottija se napada- 
lo kao kriminalca, a on je bankrot objašnjavao gospodarskom krizom 
koja je bila zahvatila SAD. 


8 Došavši u SAD prije završetka procesa nacionalne integracije, hr- 
vatski iseljenici (osobito iz Dalmacije), nacionalnu pripadnost u to 
vrijeme iskazivali su često raznim imenima: regije (Dalmatinci, Is- 
trani), države iseljenja (Austrijanci ili Austrijanke) i rase (Slaveni, Sla- 
vjani, Slavi, Slovinci...). 


? Niko Gršković rođen je u Vrbniku 1863. Doselio se u SAD 1901. Bio 
je djelatan u crkvenom i društvenom životu hrvatskih iseljenika. O- 
sobito se isticao kao izdavač i urednik iseljeničkih novina, u kojima 
je i sam mnogo objavljivao. Napustio je svećeničko zvanje. 


10 Juraj Mamek po zanimanju je bio krojač. Jedan je od osnivača rad- 
ničkoga pokreta u Hrvatskoj. Doselio se u SAD 1893. te nastavio 
djelovati u sklopu organiziranoga radništva. 

11 Vjerojatno misli na Vida Morpurga, splitskoga političara, naklad- 
nika i bankara. Kao pripadnik Narodne stranke, koju je izdašno 
pomagao, bio je zastupnik u Dalmatinskom saboru u Zadru. 


12 Radi se o splitskom Odboru građana za prikupljanje novčanih 
priloga za stradale u narodnom pokretu u banskoj Hrvatskoj, u 
kojem je Trumbić bio blagajnik. 

13 Pismo je pisano na 6,5 stranica, a na svakom papiru je memoran- 
dum: Dr. A. Biankini, 3213 Indiana Ave. Chicago. 

14 Ovo pismo pisano je na 10,5 stranica s istim memorandumom na 
svakoj stranici. 

15 Ivo Prodan je svećenik i dalmatinski pravaš. Za pravaškoga rasko- 
la približio se Franku, osnovavši Cistu stranku prava u Dalmaciji. 

16 Nostromi su predradnici na brodu: jedan za mornare na palubi 
("vođa palube"), a drugi za one koji rade u strojarnici ("vođa stroja"). 
17 Radi se vjerojatno o istarskom političaru koji je u to vrijeme zago- 
varao istarsko autonomaštvo, odnosno istrijanstvo. 

18 Prema nekim procjenama, do Prvoga svjetskog rata u Hrvatsku se 
vratilo oko 20 posto iseljenika. 

19 Misli se na austrijski dio Monarhije — u Split, Ljubljanu... 

20 Tadašnji pokušaj stvaranja Hrvatskog saveza kao iseljeničke kro- 
vne organizacije nije uspio. On će biti utemeljen tek 1912. godine. 
21 Stjepan Radić (ako se na njega misli) nije doputovao u SAD. Ante 
Tresić Pavičić doputovat će nešto kasnije, a vjerojatno najznačajniji 
rezultat boravka među iseljenicima u SAD-u bit će putopisna knjiga 
"Preko Atlantika do Pacifika", Zagreb, 1907. 

22 Odmaralište i lječilište u Češkoj, kamo je odlazio Trumbić i mnoge 
druge ugledne osobe iz Hrvatske onoga vremena. 

Emigrant Issues in Ante Biankini's 
Letters to Ante Trumbić (1903) 


Ljubomir ANTIĆ 
Zagreb 


Quoted and critically presented in the paper are two letters 
written in the midst of the popular anti-Hungarian movement in 
1903 by the eminent emigration official in the US dr Ante 
Biankini and addressed to one of the most renowned Dalmatian 
politicians dr. Ante Trumbić. The letters are confidential in 
character: Biankini is asking Trumbié for instructions on how to 
react to different or even the most radical solutions in the country 
and diaspora (encouraged from Croatia) to growing Hungarian 
pressure. As a result of this correspondence a cooperative 
relationship was established, which was to have repercussions on 
later political events, especially during the First World War. In 
addition to information and assessment in the political sphere, 
Biankini writes to Trumbié about the general state of Croatian 
emigrants in the US. He especially turns his attention to the 
emigrants': social status, degree of integration into American 
society, organisation, mentality, political culture, relationship 
towards the homeland, the state of the second generation in 
which the process of assimilation can be observed and he also 
deals with predictions as to whether and how many emigrants 
will return to their home country. This gives the documents in 
question special value and makes them relevant for publication. 


Die Auswandererproblematik 
in den Briefen Ante Biankinis an 


Ante Trumbié (1903) 


Ljubomir ANTIĆ 
Zagreb 


Der Artikel präsentiert auf kritische Weise zwei Briefe, die Dr. 
Ante Biankini, namhafter kroatischer Emigrant in den USA, 

an Dr. Ante Trumbić, einen der bekanntesten dalmatinischen 
Politiker, richtete. Die Schreiben entstanden in einer Zeit, als 

die gegen die ungarische Vormachtstellung in Kroatien 
gerichtete Volksbewegung in vollem Schwunge war (1903). 
Die Briefe sind von vertraulichem Charakter: Biankini bittet 
Trumbié um Anweisungen zu Vorgehensweisen in einer Lage, 
in der im Mutterland und in der Emigration (auf Anregung 
aus der Heimat) Forderungen laut wurden, dem ungarischen 
Druck auf unterschiedliche Weise und selbst mit radikalen 
Mitteln gegenüberzutreten. Als Ergebnis dieses Briefwechsel 
entstand ein kooperatives Verhältnis, das sich auch auf 
spätere politische Ereignisse, zumal in den Jahren des Ersten 
Weltkrieges, auswirken sollte. Neben Informationen und 
Stellungnahmen aus der politischen Sphäre übermittelt 
Biankini Trumbié auch Angaben zur allgemeinen Lage der 
kroatischen Emigranten in den USA. Er verweist vor allem 
auf ihre gesellschaftliche Stellung, das Ausmaß ihrer 
Integration in der amerikanischen Gesellschaft, die Art und 
Weise ihrer Organisiertheit, ihre Mentalität, ihre politische 
Kultur, ihr Verhältnis zum Mutterland, ferner auf die 
Stimmung innerhalb der zweiten Einwanderergeneration, bei 
der bereits ein Assimilierungsprozess wirksam war; Biankini 
stellte außerdem Mutmaßungen darüber an, ob und wie 
viele Einwanderer nach Kroatien zurückkehren würden. 
Dadurch erhalten diese Dokumente einen besonderen 

Wert und verdienen es, veröffentlicht zu werden. 


